**Konkurs za XIII generaciju stažista/kinja**

Centar za građansko obrazovanje (CGO) raspisuje konkurs za **XIII generaciju stažista/kinja**. Program stažiranja traje dva mjeseca, od **21. oktobra do 20. decembra 2024. godine**, sa mogućnošću produženja saradnje po različitim osnovama.

Pozivamo vas da se prijavite za sljedeće programe:

**Demokratizacija i evropeizacija**  – **2 pozicije**
**Ljudska prava** – **2 pozicije**
**Aktivno građanstvo** – **1 pozicija**

**NA KONKURS SE MOGU PRIJAVITI SVI ONI/E KOJI ŽELE DA:**

* steknu iskustvo koje će im pomoći pri odabiru budućeg zanimanja;
* upoznaju se sa konceptom upravljanja projektima i metodologijom rada u NVO sektoru;
* budu dio organizacije konferencija, seminara, radionica, tribina, Crnogorskog festivala filma o ljudskim pravima UBRZAJ i drugih događaja i inicijativa u oblasti demokratije, evropskih integracija, ljudskih prava i aktivnog građanstva;
* uspostave kontakte sa predstavnicima institucija, domaćih i međunarodnih organizacija, kao i donosiocima odluka iz oblasti za koju se opredijele;
* nauče što znači timski rad;
* žele da pomognu u realizaciji inicijativa za dobrobit zajednice u kojoj živimo.

**KO MOŽE UČESTVOVATI?**

Za program stažiranja mogu konkurisati: **studenti/kinje osnovnih, master i doktorskih studija društvenih nauka, ili oni koji su studije završili do godinu dana prije dana objavljivanja ovog konkursa**.

Konkurs je otvoren **do 10. oktobra 2024. godine**, a prijave (**biografija + motivaciono pismo**) se šalju na info@cgo-cce.org, sa naznakom „PRIJAVA ZA STAŽIRANJE 2024”. Ukoliko se prijavljujete za dva ili više programa, brojevima od 1 do 3 naznačite prioritete.

**O PROGRAMU STAŽIRANJA**

Program stažiranje CGO-a pruža mogućnost sticanja praktičnih znanja i iskustava u radu u NVO sektoru kroz aktivno učešće u realizaciji tekućih programskih aktivnosti. To prati i dodatna edukacija o civilnom sektoru u Crnoj Gori, kao i o temama koje CGO pokriva, kroz mentorski rad koordinatora/ki programa sa odabranim stažistima/kinjama.

Program stažiranja ne znači zasnivanje radnog odnosa i nije plaćen.

**Prijave pristigle nakon 10. oktobra 2024. neće biti razmatrane.**

**Biće kontaktirani samo kandidati/kinje koji uđu u uži krug izbora.**

**Prijavite se i budite dio CGO tima!**